TuisWinkelTuisDogKos en VoedingAdult dog food Hill’s Canine Advanced Fitness Adult Large Breed
Size Kies 'n opsie12 kg3 kg18 kg Verwyder
Dis hoendergegeur om jou hond se voorkeure in ag te neem en verder sien Hill’s™ Science Plan™ Canine Adult Advanced Fitness™ se grootrasformule na jou hond se optimale gewrigsondersteuning en spiergesondheid om. Gee om vir jou hond se gesondheid deur die antioksidante en glukosamien in hierdie resep deel van sy dieet te maak. Hy sal ook voordeel uit die voedingstof kondroitien trek, wat van natuurlike bronne afkomstig is.
Wees die eerste om 'n oorsig op "Hill’s Canine Advanced Fitness Adult Large Breed" te laat Kanselleer antwoord
R274.00 - R1 035.00 Save R15.00 - R55.00 Kies opsies Wenslys April 2020 - Hennie Van Deventer
Apr 30, 2020 | Hennie van Deventer se Blog, Vars Blog
Apr 18, 2020 | Hennie van Deventer se Blog, Vars Blog
Intussen het die boek vinnig verkrummel. Taks om taks is nuwe spykers in sy doodskis getimmer namate die feite bekend geraak en die leuens ontmasker is. Die “bog” wat ek dan sou gepraat, was toe nie “bog” nie maar die waarheid – een van die hoekstene van die joernalistieke beroep, waarvoor ek baie lief is.
Na hierdie skouspelagtige ommeswaai van die ontnugterde uitgewers sal Jean Oosthuizen seker saamstem dat sy manifes ‘n “mistykie” was. Dit was, om dit sag te stel, voortvarend, oningelig en onjuis.
In sy manifes beweer mnr, Oosthuizen voorts dat ek “in die NP se alie ingekruip was”, wat seker sy goeie reg is om te glo en sy demokratiese reg om uit te basuin, hoewel dit lynreg indruis teen bv. die taksering van die gerespekteerde prof. Johannes Froneman van my rol in die oorgangspolitiek. Laasgenoemde beskou ek as ongetwyfeld die gesaghebbender taksering. Ons laat dit maar daar.
Maar mnr. Oosthuizen het in sy manifes meer oor my op die hart. Hy skryf ook nog die volgende: “Hy het op die NP se takke en besture gedien en was lid van die geheime broederbond. Moet ons nou sý mening ernstig opneem as objektief? Rerig? “ Korrek – in een opsig. Ek was lid 12951 van die Afrikaner-Broederbond en is dit nou nog van die Afrikanerbond. My lidmaatskap het nie uitgelek nie. Dit is deur myself in die jare 90 bekend gemaak. Ek was ook lid van die F,A,K, is lid van die Akademie, die Erfenisstigting en ‘n Vriend van die Voortrekkermonument, wat seker deur mnr, Oosthuizen met afkeuring bejeën sal word. Sy goeie reg. Ek is trots op daardie verbintenisse.
Wat nie korrek is nie. is dat ek sogenaamd “op die NP se takke en besture gedien” het. Die vergissing is voorheen aan mnr. Oosthuizen uitgewys. As hy dit iewers reggestel het, het dit ongelukkig nie onder my aandag gekom nie. As hy volhou dat hy nie met hierdie bewering die waarheid geweld aandoen nie nie, vra ek hom beleefd om te bewys waar en wanneer ek lid van ‘n NP-bestuur was.
Hier volg nou die manifes van 15 Augustus 2018. My advies aan mnr. Oosthuizen is: lees dit aandagtig, vergelyk jou aansprake daarin met die werklikheid soos dit ontvou het, en besin oor hoe jy jou geloofwaardigheid as meningsvormer self ondermyn wanneer jy toelaat dat jou vooroordele jou oordeel so vertroebel.
Apr 15, 2020 | Hennie van Deventer se Blog, Vars Blog
LAG, LAG IN TAMATIESTRAAT
Apr 12, 2020 | Hennie van Deventer se Blog, Vars Blog
Die ganse wêreld is in Tamatiestraat soos nog nie in my lewe van 79 jaar nie. My idioom is eintlik ‘n volkome eufemisme. Korona keil die wêreld op met ‘n venyn wat ons ergste nagmerries kwalik sou kon optower. Dit saai ontwrigting, ekonomiese ellende, siekte, hongersnood, dood …. op sy minste angs, stres en eensaamheid.
Half ironies dat juis in hierdie ernstige Tamatiestraat-dae my humorboekie Praat-praat in Tamatiestraat ‘n tweede lewe gaan kry. Die boek-boek (op papirus) is tien jaar gelede deur die ontslape uitgewer Griffel uitgegee. Kort daarna het Griffel gevou – darem nie weens my boek nie, hoop ek! Nou het De Novoboeke ‘n e-boek daarvan gemaak. Hierdie week maak hy sy buiging met ‘n voorblad wat my nogal plesier gee. Ek glo julle sal verstaan waarom.
In Tamatiestraat is’ n seleksie van (hopelik) humoristiese blogs/stories uit die HvD-stal, wat in die laaste jaar of drie hier, op my eie webwerf, www.hennievandeventer.co.za, op Litnet of in allerlei Media24-publikasies verskyn het.
In die boek is ‘n 70-stuks hoofstukke. Elkeen is bedoel om die lagspiere te prikkel. En moenie bekommerd wees nie: om te lag is ‘n “lewensnoodsaaklikheid”. Kraai maar dat die trane rol daar in jou geslote ruimtetjie – geen regulasie word oortree nie. Trouens, as jy my vra wat my wens vir die boek is, sal ek antwoord: dat hy in die mond van lesers ‘n nuwe titel kry – Lag, lag in Tamatiestraat.
Van die temas wat ontgin word, is die stuitighede by begrafnisse; die vuur en avontuur van opwindende laat liefdes; krom en skewe kommunikasie; dikvellige kuiergaste; mediese moleste, betjoinste boetebessies … noem maar op.
De Novo noem dit ‘n “plesierige storiebundel” wat allerlei verleenthede, skades en skandes weerspieël wat die uwe in sy omswerwinge slagoffers sien en hoor oorkom het, of, helaas, self oorgekom het. ‘n Voorbeeld van die self-oorgekom-soort, is o.m. die Huisgenoot-storie van die buurtwag wat my en Tokkie, kaalbas in die bad, met sy priemende lig deur die badkamer verras. Dalk is daar mense wat nou nog daaroor tjie-tjie-tjie. Of oor Ouma se rooi nagrok wat so geheimsinnig uit die outehuis op romantiese uitstappies verdwyn het.
Ander se skades en skandes sluit in ‘n arme drommel wil ‘n einde maak aan alles – toe word sy “sterfbed” onder hom uit gekaap. n Entoesiastiese dame sonder ‘n draad storm met ‘n oorlogskreet op haar lippe swembad toe – en ontdek, tot in haar siel geskok, ‘n onverwagte toeskouer.
Vir diegene wat in die grendeltyd lus voel vir ‘n paar opgeruimde oomblikkies verwys ek graag na De Novo se Boekeblad. Laasi gerus Tamatiestraat af. Die adres is http://www.denovowebs.co.za/product/praat-praat-in-tamatiestraat/ Die boekie is spotgoedkoop, skaars ‘n middelslag bottel wyn se prys, en dié mag julle in elk geval nie nou koop nie.
Apr 2, 2020 | Hennie van Deventer se Blog, Vars Blog
Masker of nie masker nie – dit is die vraag. In Die Burger se meningskolom gister blyk verwarring, teenstrydigheid en frustrasie oor onsekerheid.
Met die lewenservaring van amper 80 jaar wil ek voorspel ons gaan hieroor bly stry en mekaar oor en weer begluur, oor ons maskers of daarsonder.
Ekself dra nie masker nie. Gaan ook nie, tensy ek, al niesende en proesende, strydige strenge mediese opdrag ontvang. Volgens my leke-insigte kan ‘n masker, veral die self-geprakseerdes, ongemaklik, jeukerig, sweterig en selfs teenproduktief wees.
Vir my anti-masker-standpunt – terwyl ek, toegegee, genadiglik nog spekvet en gesond is – kan ek dankbaar op die uitsprake steun van minstens drie gesaghebbendes, internasionaal en nasionaal.
Kenner een: Die Wêreldgesondheidsorganisasie. Dié draai nie doekies om nie: “WHO officials do not recommend mask wearing for healthy members of the general population. Masks should be worn by those with the disease or those in close contact with those infected.” As iemand my nie wil glo nie, lees hier: https://www.weforum.org/agenda/2020/03/who-should-wear-a-face-mask-30-march-who-briefing/
Kenner twee: Die Wes-kaapse department van gesondheid. “Die departement waarsku mense dat hulle juis met die koronavirus besmet kan word eerder as om dit te keer as hulle die gesigsmaskers verkeerd dra … Indien jy nie siek is nie en nie nabye kontak het met iemand wat die koronavirus het nie, is dit nie nodig om ‘n masker of handskoene te dra nie,” volgens dr. Beth Engelbrecht, hoof van die Wes-Kaapse department van gesondheid. (DB, Maandag 30 Maart, p.2).
Kenner drie: Die Gautengse eweknie. “Beskermende drag soos maskers, handskoene en skermbrille moet nie onnodig gebruik word nie. Die departement sê baie mense plaas hulself eerder in ‘n groter gevaar om die korononavirus op te doen deur bogenoemde op die verkeerde manier te dra.” (DB. Woensdag 1 April, p. 8).
Hiermee, soos ons geleerde vriende in die hof hul sake met ‘n swierige handgebaar sluit: “I rest my case”. Nie dat ek veel hoop het dat sulke gesaghebbende getuies verbete maskerdraers tot ander insigte gaan bring nie. Die masker-mite gaan hom nie sommer laat ontmasker nie.
(Die brief van my was vanoggend op Netwerk24 en in Volksblad)